CELEX: E2021C0271
Language: et
Date: 2021-12-03 00:00:00
Title: EFTA järelevalveameti delegeeritud otsus nr 271/21/COL, 3. detsember 2021, millega kehtestatakse aastateks 2022–2026 mitmeaastane kontrollikava, mille alusel kontrollitakse Islandil ja Norras toidu- ja veterinaarvaldkonna EMP õigusaktide kohaldamist [2022/293]

24.2.2022   
            
            
               ET
            
            
               Euroopa Liidu Teataja
            
            
               L 43/87
            
         
      EFTA JÄRELEVALVEAMETI DELEGEERITUD OTSUS nr 271/21/COL,
      3. detsember 2021,
      millega kehtestatakse aastateks 2022–2026 mitmeaastane kontrollikava, mille alusel kontrollitakse Islandil ja Norras toidu- ja veterinaarvaldkonna EMP õigusaktide kohaldamist [2022/293]
      EFTA JÄRELEVALVEAMET,
      võttes arvesse EFTA riikide vahelist lepingut järelevalveameti ja kohtu asutamise kohta, eriti selle protokolli 1,
      võttes arvesse õigusakti, millele on osutatud EMP lepingu I lisa I peatüki osa 1.1 punktis 11b ja II peatüki punktis 31q ja II lisa XII peatüki punktis 164, s.o Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (1) (edaspidi „määrus (EL) 2017/625“), ning eriti selle artikli 118 lõiget 1,
      nagu seda on muudetud ja kohandatud EMP lepinguga selle protokolli 1 alusel, ning selle I ja II lisas osutatud valdkondlikke kohandusi,
      ning arvestades järgmist:
      EMP toidu- ja veterinaaralaste õigusaktide täitmise tagamise eest vastutavad EMP riigid, kelle pädevad asutused jälgivad ja kontrollivad ametliku kontrolli abil, et asjakohaseid EMP nõudeid järgitakse ja täidetakse tulemuslikult.
      Määruse (EL) 2017/625 artikli 116 kohaselt teevad EFTA järelevalveameti (edaspidi „amet“) eksperdid Islandil ja Norras kontrolli, sealhulgas viivad läbi auditeid, eesmärgiga kontrollida EMP õigusaktide kohaldamist. Neid ameti kontrolle tuleb teha toidu- ja söödaohutuse, loomatervise ja loomade heaolu, loomsete kõrvalsaaduste ja nendest saadud toodete, taimekaitsevahendite, mahepõllumajandusliku tootmise valdkonnas ning riiklike kontrollisüsteemide toimimise ja neid kontrollisüsteeme rakendavate pädevate asutuste suhtes.
      Määruse (EL) 2017/625 artikli 118 lõike 1 kohaselt peab amet koostama kontrollikava, mille alusel ameti eksperdid teostavad Islandil ja Norras kontrolle, nagu on sätestatud kõnealuse määruse artikli 116 lõikes 1.
      Käesolev mitmeaastane kontrollikava on koostatud teatavate prioriteetsete valdkondade jaoks aastateks 2022–2026. Tähtsusastme kindlaksmääramiseks kasutatavad kriteeriumid on muu hulgas kindlaks tehtud riskid ja esilekerkivad teemad (näiteks loomahaigused või toidu või söödaga seotud kriisid), valdkonna olulisus Islandil ja Norras, Islandi ja Norra varasemad tulemused selles valdkonnas ning teave asjaomastest allikatest, kaasa arvatud Euroopa Komisjoni kontrollikavas seatud prioriteedid, (2)
      
      ON VASTU VÕTNUD KÄESOLEVA OTSUSE:
      
                  1.
               
               
                  Käesoleva otsuse lisas on esitatud ajavahemikuks 2022–2026 ette nähtud mitmeaastane kontrollikava, mida järgivad ameti eksperdid Islandil ja Norras, nagu on ette nähtud määruse (EL) 2017/625 artikli 116 lõikega 1.
               
            
                  2.
               
               
                  Käesolev otsus on adresseeritud Islandile ja Norrale.
               
            
                  3.
               
               
                  Käesolev otsus jõustub selle allakirjutamise päeval.
               
            
                  4.
               
               
                  Käesolev otsus on autentne inglise keeles.
               
            
         Brüssel, 3. detsember 2021
         EFTA järelevalveameti nimel delegeeritud otsuse nr 130/20/COL alusel
         
            
               vastutav kolleegiumi liige
            
            Högni S. KRISTJÁNSSON
         
         
            
               allkirjastab õigus- ja täitevasjade
            
            
               osakonna direktorina
            
            Melpo-Menie JOSÉPHIDÈS
         
      
      
         (1)  EMP lepingusse inkorporeeritud EMP ühiskomitee 27. septembri 2019. aasta otsusega nr 210/2019.
      
         (2)  Komisjoni 23. oktoobri 2020. aasta rakendusotsus (EL) 2020/1550, millega kehtestatakse aastateks 2021–2025 mitmeaastane kontrollikava, mille alusel komisjoni eksperdid teevad liikmesriikides liidu toidutarneahela alaste õigusaktide kohaldamise kontrolli (ELT L 354, 26.10.2020, lk 9).
   
   
      
         LISA
         Käesolevas lisas on esitatud ajavahemikuks 2022–2026 ette nähtud mitmeaastane kontrollikava, mida järgivad ameti eksperdid Islandil ja Norras määrusega (EL) 2017/625 hõlmatud valdkondades.
         Mitmeaastane kontrollikava hõlmab määruse (EL) 2017/625 artikli 1 lõikes 2 loetletud valdkondi, samuti muid kõnealuses määruses kontrollimiseks ettenähtud valdkondi, nagu pettus ja impordikontroll.
         Amet on kindlaks määranud teatavad prioriteetsed teemad sellistes valdkondades nagu toidu- ja söödaohutus, loomatervis ja loomade heaolu, loomsed kõrvalsaadused ja nendest saadud tooted, mahepõllumajanduslik tootmine, pettus ja impordikontroll ning riiklike kontrollisüsteemide ja pädevate asutuste toimimine.
         Ameti kontrollid hõlmavad Islandil ja Norras kindlaks määratud prioriteetseid valdkondi. Konkreetseid teemasid, mille suhtes tehakse individuaalseid kontrolle, kohandatakse vastavalt iga riigi olukorrale ning Islandi puhul vastavalt eranditele, mis kehtivad loomade tervise ja heaolu valdkonnas.
         Ameti eksperdid teevad kontrolle, sealhulgas kohapealseid kontrolle, auditeid ja dokumendianalüüse kooskõlas määruse (EL) 2017/625 artikliga 116.
         Ameti kontrollide käigus peetakse silmas, et suurel määral oleks hõlmatud valdkonnad, mille amet on prioriteetsena kindlaks määranud ja mille puhul tuleb kontrollida, mil määral rakendatakse ametlikke kontrollisüsteeme ja nõuete täitmise tagamise meetmeid ning kui mõjusad need on.
         Lisa A osas on loetletud asjakohased kontrollivaldkonnad koos ameti kontrollieesmärkidega ajavahemikul 2022–2026. B osas määratakse kindlaks iga kontrollivaldkonna prioriteetsed teemad.
         
            A osa. Ameti kontrollide valdkonnad ja eesmärgid
         
         1)   Toit ja toiduohutus
         
         Kontrollida, kuidas järgitakse kohaldatavaid EMP toidu- ja toiduohutusalaseid õigusakte, millega reguleeritakse loomse ja mitteloomse toidu tootmist ja turule laskmist (hõlmab ka jälgitavust ja märgistamist, mikrobioloogilist ohutust ja toidu kaudu levivaid zoonoose), jääkprodukte ja saasteaineid, toidualase teabe esitamist tarbijatele ning toitumis- ja tervisealaseid väiteid, toiduainetega kokkupuutuvaid materjale ja esemeid, ning kontrollida vastava ametliku kontrolli tegemist.
         2)   Sööt ja söödaohutus
         
         Kontrollida, kuidas järgitakse kohaldatavaid EMP õigusakte, millega reguleeritakse söödaohutust (sealhulgas söödahügieen, ettevõtete tunnustamine ja registreerimine, sööda saasteained ning jälgitavus ja märgistamine) ravimsööta, sööda turustamist ja kasutamist, ning kontrollida vastava ametliku kontrolli tegemist.
         3)   Loomsed kõrvalsaadused ja neist saadud tooted
         
         Kontrollida, kuidas kohaldatakse EMP õigusakte, millega reguleeritakse loomseid kõrvalsaadusi ja neist saadud toodete kasutamist ning vastava ametliku kontrolli tegemist.
         4)   Loomatervis
         
         Kontrollida, kuidas kohaldatakse EMP õigusakte, millega reguleeritakse loomatervist, keskendudes loomatervishoiu juhtimisele, taudivaba staatuse saavutamise kavadele ja sellise staatuse säilitamisele, peamiste aktiivsete loomataudide tõrjele ja valmisolekule tulla toime mitme episootilise haiguse puhanguga ning vastava ametliku kontrolli tegemist.
         5)   Loomade heaolu
         
         Kontrollida, kuidas kohaldatakse EMP õigusakte, millega reguleeritakse tootmisloomade heaolu põllumajandusettevõttes, transpordi ja tapmise ajal, loomade arvu vähendamisel ja hädatapmisel ning vastava ametliku kontrolli tegemist.
         6)   Mahepõllumajanduslik tootmine
         
         Kontrollida, kuidas kohaldatakse EMP õigusakte, millega reguleeritakse mahetoodete tootmist ja märgistamist ning vastava ametliku kontrolli tegemist.
         7)   Kolmandatest riikidest pärit loomade ja kaupade sisenemine EMPsse
         
         Kontrollida, kuidas kohaldatakse EMP õigusakte, millega reguleeritakse kolmandatest riikidest Islandile ja Norrasse saabuvate loomade ja kaupade ametliku kontrolli tegemist, sealhulgas vastavust piiripunktide nõuetele ning asjaomaste loomade ja kaupade suhtes kehtivatele EMP üld- ja erinõuetele. Erilist tähelepanu pööratakse määrusega (EL) 2017/625 kehtestatud eeskirjadele ning sellega seotud delegeeritud ja rakendusaktidele.
         8)   Üldised ja horisontaalsed aspektid
         
         Kontrollida, kuidas kohaldatakse EMP õigusakte, millega reguleeritakse pettuslike või ebaausate tavade kindlakstegemist ja nende suhtes järelmeetmete võtmist määrusega (EL) 2017/625 hõlmatud valdkondades ning vastava ametliku kontrolli tegemist. Kontrollida, kas Island ja Norra võtavad asjakohaseid järelmeetmeid ameti kontrollide käigus kindlakstehtud konkreetsete või süsteemsete puuduste kõrvaldamiseks. Kontrollida kehtivat ametlike kontrollide tõhususe kontrollimise korda.
         
            B OSA. Prioriteetsed valdkonnad
         
         
                      
                  
                  
                     
                        Prioriteetne valdkond
                     
                  
                  
                     
                        2022–2026
                     
                  
               
                     
                        Toit ja toiduohutus
                     
                  
                  
                     Loomne toit
                  
                  
                     Imetajate ja lindude liha ja sellest saadud toodete, piima ja piimatoodete ning kalandustoodete ohutus ja elusate kahepoolmeliste karploomade tootmishügieen
                  
               
                     Mitteloomne toit
                  
                  
                     Puu- ja köögiviljade, ürtide, vürtside ning idandite ohutus, hõlmates ka saasteained
                  
                  
                      
                  
               
                     Jäägid ja saasteained
                  
                  
                     Veterinaarravimite, pestitsiidide ja keskkonnast tulenevate saasteainete jäägid
                  
               
                     Toidualase teabe esitamine tarbijatele ning toitumis- ja tervisealaste väidete kasutamine
                  
                  
                     Toidualase teabe esitamine tarbijatele ning toitumis- ja tervisealaste väidete kasutamine
                  
                  
                      
                  
               
                     Toiduainetega kokku puutuvad materjalid ja esemed
                  
                  
                      
                  
                  
                     Toiduainetega otseselt või kaudselt kokku puutuvad materjalid ja esemed
                  
               
                     
                        Sööt ja söödaohutus
                     
                  
                  
                     Üldine söödaohutus
                  
                  
                     Söödaohutus kõikides tootmisetappides, sealhulgas esmatootmine, ettevõtete tunnustamine ja registreerimine, söödahügieen, jälgitavus, märgistamine ja saasteained
                  
               
                     Ravimsööt
                  
                  
                      
                  
                  
                     Ravimsööda tootmine, turustamine ja kasutamine
                  
               
                     Sööda turustamine ja kasutamine
                  
                  
                      
                  
                  
                     Sööda turule laskmine ja kasutamine, sealhulgas märgistamine ja kasutajate teavitamine, pakend ja esitlusviis
                  
               
                     
                        Loomsed kõrvalsaadused
                     
                  
                  
                     Loomsed kõrvalsaadused ja neist saadud tooted
                  
                  
                     Loomsed kõrvalsaadused ja neist saadud tooted
                  
               
                     
                        Loomatervis
                     
                  
                  
                     Veeloomade tervis
                  
                  
                     Loomatervishoiu juhtimine, sealhulgas taudivaba staatuse saavutamise kavad ja sellise staatuse säilitamine ning aktiivsed episootilised haigused (nt lindude gripp)
                  
               
                     Maismaaloomade tervis
                  
               
                     Valmisolek ja ennetamine
                  
                  
                     Erandolukorra plaanimine
                  
               
                     
                        Loomade heaolu
                     
                  
                  
                     Põllumajandusettevõttes
                  
                  
                     Sead, munakanad, broilerid, väikemäletsejalised ja veised
                  
               
                     Transport
                  
               
                     Tapmise ajal
                  
                  
                      
                  
                  
                     Tapmine, hädatapmine ja tapmine loomade arvu vähendamiseks
                  
               
                     
                        Mahepõllumajanduslik tootmine
                     
                  
                  
                     Mahepõllumajanduslik tootmine
                  
                  
                     Mahepõllumajanduslik tootmine
                  
               
                     
                        Kolmandatest riikidest pärit loomade ja kaupade sisenemine EMPsse
                     
                  
                  
                     Piiripunktide vastavus nõuetele
                  
                  
                     Uuesti määratud ja uute piiripunktide ja kontrollikeskuste vastavus nõuetele
                  
               
                     Loomade ja kaupade ametlik kontroll
                  
                  
                     Kolmandatest riikidest pärit elusloomade ja loomsete saaduste ametlik kontroll
                  
               
                     
                        Üldised ja horisontaalsed aspektid
                     
                  
                  
                     Soovituste järel võetud meetmed
                  
                  
                     Valdkondlike soovituste järel võetud meetmed ja üldine läbivaatamine
                  
               
                     Pettus
                  
                  
                     Pettuslike ja ebaausate tavade vastu võitlemise kord
                  
               
                     Ametlike kontrollide tõhususe kontrollimine
                  
                  
                     Kehtiv ametlike kontrollide tõhususe kontrollimise kord